 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዕድመ ስልጣን ትራምፕ ቅድሚ ምብቅዑ ሰለስተ ሰባት ብሞት ክቕጽዑ እዮም 12 ታሕሳስ 2020 ምንጪ ስእሊ, CBS ኣብ ኣመሪካ ቅድሚ 20 ዓመት እግሪ ተኽሊ ጓሉ ዝቐተለ ውልቀሰብ ብሞት ተቐጺዑ ቅትለት ኣልፍሬድ ቡርጂዮስ ብቐታሊ መርፍእ ክፍጸም እንከሎ ብሓሙስውን ብራንዶን በርናርድ ዝተባህለ ኣመሪካዊ ብሞት ተቐጺዑ ኣልፍሬድ ኣብ መወዳእታ ዕምሪ ስልታን ትራምፕ ብሞት ዝተቐትለ ካልኣይ ሰብ ኮይኑ ኣሎ ስልጣን ፕረዚደንት ዶናልድ ትራምፕ 20 ጥሪ 2021 ቅድሚ ምብቅዑ ካልኦት ሰለስተ ሰባት ክቕተሉ ተወሲኑ ኣሎ እዚ ብመንግስቲ ፌደራል ዝፍጸም ውሳነ ትራምፕ ኣብ ዝሓለፈ ዓመት ናብ ግብሪ ክምለስ ቅድሚ ምእዛዙ ን17 ዓመታት ጠጠው ኢሉ ጸኒሑ እዞም ሰለስተ ሰባት ብሞት እንተተቐጺዖም ፕረዚደንት ትራምፕ ኣብዚ ዘበንዚ እቲ ዝበዝሐ ውሳነ ቕትለት ዘፈጸመ ፕረዚደንት ክኸውን እዩ ኣብ ምውዳኣ ግዝኣት ትራምፕ ዝተኻይደ ፈለማይ መቕጻዕቲ-ሞት ግዝኣት ዋሽንግተን ናይ ሞት መቕጻዕቲ ሰሪዛ ኣመሪካ ድሕሪ 17 ዓመት ዝተፈጸመ ናይ ሞት መቕጻዕቲ ኣንጻር እዚ ውሳነ ዝኾነ ኣብ ዝመጽእ ወርሒ ቃለ መሓላ ዝፍጽም ፕረዚደንት ጆ ባይደን ስርሑ ምስ ጀመረ ደው ከም ዘብሎ ተዛሪቡሎ ቤት ፍርዲ ኣልፍረድ ቡርጂየስ ጓል ክልተ ዓመት ጓሉ ቅድሚ ምቕታሉ ኣካላውን ጾታውን መጥቃዕቲ ኣብጺሑላዩ ዝበለ ኮይኑ መኪና ጠጠው ኣብ ዘብለሉ ግዜ ነታ ህጻን ርእሳ ኣብ ማዕጾን ዳሽቦርድን እቲ መኪና ብምቕጥቃጥ ከም ዝቐተላ ዓቀብቲ ሕጊ ገሊጾም ጠበቓታቱ ብወገኖም እቲ ገበነኛ ንከይቕተል ጸገም ኣእምሮ ኣለዎ ኢሎም ተኻቲዖም ነይሮም ካልኦት ብሞት ዝቕጽዑ እሱራት ሊሳ ሞንትጎሜሪ ኣብ 2004 ንሓንቲ ነፍሰ-ጾር ሓኒቓ ብምቕታል ኒተ ናጽላ ካብ ማሕጸን ቐዲዳ ብምውጻእ ጨዊያ ወሲዳቶ ሞት እዛ ውልቀሰብ 12 ጥሪ 2020 ክፍጸም ተፈሪዱ ኣሎ ጠበቓታታ ህጻን እናሃለወት ብዝበጽሓ ማህረምትን ከቢድ ጸገም ጥዕና ኣእምሮን ናይ ሓንጎል መጉዳእቲ ኣጋጢሙዋዩ ይብሉ እንተኾነ ካብ 1953 ንድሓር ፈላመይቲ ብሞት እትቕጻዕ ጓል ኣንስተይቲ ክትከውን እያ ኮሪ ጆንሰን ኣብ ቨርጂኒያ ብንግዲ ዕጸፋርስ ብዝተሓሓዝ ሸውዓተ ሰባት ብምቕታልዩ ገበነኛ ተባሂሉ ጠበቓታቱ ቖልዓ እናሃለወ ብዘጋጠሞ ኣካላውን ስምዒታውን መጥቃዕቲ ንስነ ኣእምሮኣዊ ጸገም ተቓሊዑዩ ኢሎም ሞት እዚ ውልቀሰብ 14 ጥሪ ክፍጸምዩ ደስቲን ጆን ሂግስ ብ1966 ኣብ ዋሽንግተን ሰለስተ ደቂ ኣንስትዮ ብምዕፋንን ብምቕታልን ገበነኛ ኮይኑ ንሱ ብቐጥታ ነተን ግዳያት እንተዘይቐተለንውን ንተሓባባሪኡ ዊልስ ሃያንስ እቲ ተግባር ክፍጽሞ ኣዚዙዩ ሃያንስ ነቲ ከፈጽም ሂግስ ከም ዘየፈራርሖ ወይ ከም ዘየገደዶ ቃሉ ሂቡዩ ሂግስ ፍርዲ ሞት ሂግስ 15 ጥሪ ክፍጸምዩ ተዛማዲ ትሕዝቶ ኣብ ምውዳኣ ግዝኣት ትራምፕ ዝተኻይደ ፈለማይ መቕጻዕቲ-ሞት11 ታሕሳስ 2020 ኣብ ቻይና ሓሽሽ ሒዙ ዝተረኸበ ኣውስትራልያዊ ሞት ተፈሪድዎ14 ሰነ 2020 ዜናታት ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎቅድሚ ሓደ ሰዓት ኣብ ትግራይ ልዕሊ ክልተ ሚልዮን ህጻናት ረድኤት ክበጽሖም ኣይከኣለን - ዩኒሴፍ16 ታሕሳስ 2020 ጀርመን ሓድሽ ደግሲ ኮሮናቫይረስ ንምቊጽጻር ጽኑዕ ሕጊ ኣውጺኣቅድሚ 3 ሰዓታት ኣዘራረብቲ ዛዕባታት ኣብ ኤርትራ ዕጽዋ ኮቪድ-19 መዓስ እዩ ዝፈኩስ?15 ታሕሳስ 2020 ካብ ጨወይተይ ንምህዳም ከም ተመን እናተሰሓብኩ ነዊሕ ተጓዒዘ15 ታሕሳስ 2020 ወታሃደራት ኢትዮጵያ ኣብ ልዕሊ ሰራሕተኛታት ሕቡራት ሃገራት ከምዝተኮሰ መንግስቲ ተኣሚኑ8 ታሕሳስ 2020 ናሚቢያዊ ዲፕሎማሰኛ ክልተ ደቁ ኣብ ኢትዮጵያ ተቐቲሎም14 ታሕሳስ 2020 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ኣመሪካ ንሱዳን ካብ መዝገብ ግብረ-ሽበራ ብወግዒ ኣልያታ14 ታሕሳስ 2020 ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ?25 ሕዳር 2020 ቻይና ብዛዕባ ዘማዕበለቶ ክታበት ኮሮናቫይረስ እንታይ ንፈልጥ?10 ታሕሳስ 2020 ኤርትራ ናይ የሆዋ መሰኻኽር ድሕሪ 26 ዓመት ካብ ቤት-ማእሰርቲ ተፈቲሖም7 ታሕሳስ 2020 ብብዝሒ ዝተነበ 1 ላዕለዋይ ልኡኽ ስዑዲ ዓረብ ትማሊ ምሸት ናብ ኤርትራ ኣትዩ 2 ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎ 3 ኣብ ትግራይ ውልቀሰባት ዕጥቂ ንከረክቡ ዝተነብረ ገደብ መዓልቲ ተዛዚሙ 4 ጉግልን ዓበይቲ ትካላት ቴክኖሎጅን ዓሌታውያንዮም ትምኒት ገብሩ 5 ኣብ ኤርትራ ዕጽዋ ኮቪድ-19 መዓስ እዩ ዝፈኩስ? 